સ્ત્રી સમાનતા અને સબરીમાલા વિવાદ વિષે છાપામાં અને મીડિયામાં ઘણું લખાઈ રહ્યું છે.માનનીય સુપ્રીમ કોર્ટનો ચુકાદો સમાન માનવ અધિકારના સાથે એક્દમ સુસંગત છે. પરંતુ શું સ્ત્રી સમાનતા કોઈ એક વિશેષ મંદિરમાં પ્રવેશ મળવાથી મળી જવાની છે?સ્ત્રીને સમોવડી બનવાની જરૂર જ નથી ઉલ્ટાનું સ્ત્રી સહનશક્તિ ,ધૈર્ય અને મનોબળમાં પુરુષ કરતા આગળ છે. એક સ્ત્રી જ પોતાન જીવના જોખમે બીજા જીવને જન્મ આપે છે. કબૂલ છે કે સ્ત્રી શારીરિક બળમાં ઓછી ઉતરે પરંતુ એનું માનસિક બળ અને સંયમ ઘણાં વધારે હોય છે.એમાં અપવાદ હોઈ શકે પણ કેટલીય સ્ત્રીઓ ઘર અને ઓફિસનું કામકાજ સાથે બાળકોની પણ પરવરીશ કરે છે.એમાં એટલું જ કહેવાનું છે કે સ્ત્રીના અધિકાર માટે આનાથી વધારે મહત્વના મુદ્દા છે જેવાકે ભ્રુણ હત્યા અને શારીરિક શોષણ ખાસ કરીને સ્ત્રી બાળકીઓનું દેહ વ્યાપાર માટે ખરીદ વેચાણ જેમાં શરીર સાથે આત્મા પણ ઘવાય છે.આ મને આ વખતના કૌન બનેગા કરોડપતિના પ્રસારિત થનાર એપિસોડથી પ્રેરિત થયુંછે કે સ્ત્રીના કેટલા સળગતા પ્રશ્નો છોડી આ બધામાં સમય, શક્તિ અને દિમાગનો ઉપયોગ કરવો જરૂરી છે? આમાં અસમંત થવાનો દરેકને અધિકાર છે પરંતું આમાં પોલિસ અને રાજકીય વહીવટકર્તાનો જે સમય અને શક્તિનો વપરાશ થાય છે એનો બીજા કોઈ મહત્વના કાર્ય માટે થઇ શકે. વળી જેને શ્રદ્ધા છે એની માટે વર્ષોનો નિયમ તોડી જવું જરૂરી ના પણ લાગે અને જેને નથી અથવા રેશનાલિસ્ટ છે અને માટે માટે મહત્વનું નથી.